《代赠峡江王巡检》
元代·郭钰

将军仗节镇巴邱，虎豹深藏山水幽。草露洲长朝试马，柳风波细晚回舟。

岳飞曾作千夫长，李广终期万户侯。且访南邻读书客，论诗说剑自风流。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。